turjo4nis/wikipedia-bn-dump-20250701 huggingface dataset:
মোন

মোন () ভারতের নাগাল্যান্ড রাজ্যের মোন জেলার একটি শহর।

ভৌগোলিক উপাত্ত 
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৫৫ মিটার (২১৪৮ ফুট)।

জনসংখ্যার উপাত্ত 
ভারতের ২০০১ সালের আদম শুমারি অনুসারে মোন শহরের জনসংখ্যা হল ১৬,১১৯ জন। এর মধ্যে পুরুষ ৫৪% এবং নারী ৪৬%।

এখানে সাক্ষরতার হার ৭১%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে মোন এর সাক্ষরতার হার বেশি।

এই শহরের জনসংখ্যার ১৭% হল ৬ বছর বা তার কম বয়সী।

তথ্যসূত্র 

নাগাল্যান্ডের শহর ও নগর
ফেক

ফেক () ভারতের নাগাল্যান্ড রাজ্যের ফেক জেলার একটি শহর।

জনসংখ্যার উপাত্ত 
ভারতের ২০০১ সালের আদম শুমারি অনুসারে ফেক শহরের জনসংখ্যা হল ১২,৮৬৩ জন। এর মধ্যে পুরুষ ৫৭% এবং নারী ৪৩%। এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে ফেক এর সাক্ষরতার হার বেশি। এই শহরের জনসংখ্যার ১৮% হল ৬ বছর বা তার কম বয়সী।

তথ্যসূত্র 

নাগাল্যান্ডের শহর ও নগর
ফেক জেলা
তুয়েনসাং

তুয়েনসাং () ভারতের নাগাল্যান্ড রাজ্যের তুয়েনসাং জেলার একটি শহর।

ভৌগোলিক উপাত্ত 
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৯৪৩ মিটার (৩০৯৩ ফুট)।

জনসংখ্যার উপাত্ত 
ভারতের ২০০১ সালের আদম শুমারি অনুসারে তুয়েনসাং শহরের জনসংখ্যা হল ২৯,৬৫৪ জন। এর মধ্যে পুরুষ ৫৬% এবং নারী ৪৪%।

এখানে সাক্ষরতার হার ৭১%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে তুয়েনসাং এর সাক্ষরতার হার বেশি।

এই শহরের জনসংখ্যার ১৩% হল ৬ বছর বা তার কম বয়সী।

তথ্যসূত্র 

নাগাল্যান্ডের শহর ও নগর
ওহকা

ওহকা () ভারতের নাগাল্যান্ড রাজ্যের ওহকা জেলার একটি শহর।

ভৌগোলিক উপাত্ত 
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৪৬১ মিটার (৪৭৯৩ ফুট)।

জনসংখ্যার উপাত্ত 
ভারতের ২০০১ সালের আদম শুমারি অনুসারে ওহকা শহরের জনসংখ্যা হল ৩৭,৬৯৬ জন। এর মধ্যে পুরুষ ৫৪% এবং নারী ৪৬%।

এখানে সাক্ষরতার হার ৮০%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৭%। সারা ভারতের সাক্ষরতার হার ৫৯.৫%, তার চাইতে ওহকা এর সাক্ষরতার হার বেশি।

এই শহরের জনসংখ্যার ১২% হল ৬ বছর বা তার কম বয়সী।

তথ্যসূত্র 

নাগাল্যান্ডের শহর ও নগর
চিত্রনাট্য

চিত্রনাট্য বলতে কোন চলচ্চিত্রের পরিকল্পনার পাণ্ডুলিপিকে বোঝায়। এটি কোন গল্প বা উপন্যাস অনুসরণে তৈরি হতে পারে, কিংবা মৌলিক-ও হতে পারে। মূলত ক্যামেরার সঙ্গে কাজ করার জন্য চিত্রনাট্য লেখা হয়। তাই ক্যামেরায় ছবি বা শট গ্রহণ করার কথা মাথায় রেখে চিত্রনাট্য তৈরি করা হয়। সে জন্য চিত্রনাট্যে দৃশ্য বিভাজন থাকে। থাকে সংলাপ ও বিভিন্ন বর্ণনা। তাছাড়া স্থান, সময়, চরিত্র ও ঘরের বাইরে বা ভিতরে কিনা সেটাও উল্লেখ থাকে। এছাড়া চিত্রনাট্যে চরিত্রের আচরণ, অভিব্যক্তি, সংলাপ ও চলাফেরা সম্পর্কে লেখা হয়। 
চিত্রনাট্যের প্রথমে একটা গল্প সংক্ষেপ থাকতেও পারে, আবার নাও থাকতে পারে। তবে বেশির ভাগ সময় পরিচালকরা গল্প সংক্ষেপ চান।
চিত্রনাট্য সাধারণত চলচ্চিত্র, ভিডিও গেম বা টেলিভিশন অনুষ্ঠানের জন্য লেখা হয়।  
পূর্ণদৈর্ঘ্য চলচ্চিত্র সাধারণত ১২০ পৃষ্ঠার হয় এবং এতে গড়পড়তা দৃশ্য থাকে ৮০টি। একটি পূর্ণদৈর্ঘ্য চলচ্চিত্র সাধারণ ২ ঘণ্টা থেকে আড়াই ঘণ্টা দৈর্ঘ্যের হয়ে থাকে।

আরো পড়ুন
  - Paperback
 - Paperback
 - Paperback
 - Paperback
 Luca Bandirali, Enrico Terrone (2009), Il sistema sceneggiatura. Scrivere e descrivere i film, Turin (Italy): Lindau. .
Riley, C. (2005) The Hollywood Standard: the complete and authoritative guide to script format and style. Michael Weise Productions. Sheridan Press. .

বহিঃসংযোগ

 Writing section from the MovieMakingManual (MMM) Wikibook, especially on formatting.
 {{ওয়েব উদ্ধৃতি|ইউআরএল=http://www.wga.org/contracts/credits/manuals/survival-guide#2||শিরোনাম=Credits Survival Guide: Everything you wanted to know about the credits process but didn't ask.'''  BEFORE YOU MAKE A DEAL|প্রকাশক=Writers Guild of America West|ভাষা=en|সংগ্রহের-তারিখ=2020-03-29}}
 American Screenwriters Association
 
 All Movie Scripts on IMSDb (A-Z)  imsdb.com''

কল্পকাহিনী
কল্পকাহিনির গঠন
চলচ্চিত্র
চলচ্চিত্র ও ভিডিও পরিভাষা
চলচ্চিত্রনির্মাণ
চলচ্চিত্র প্রযোজনা
চিত্রনাট্যরচনা
টেলিভিশন পরিভাষা
চিত্রনাট্য
অ্যান্ড্রু ফায়ার

অ্যান্ড্রু জেড ফায়ার (জন্ম: ২৭ এপ্রিল ১৯৫৯) মার্কিন বিজ্ঞানী। ২০০৬ সালে শরীরতত্ত্ব বা চিকিৎসাবিজ্ঞানে নোবেল পুরস্কার লাভ করেন। অ্যান্ড্রু জেড ফায়ার যুক্তরাজ্যের স্টানফোর্ড বিশ্ববিদ্যালয়ের চিকিৎসা অনুষদের একজন বিজ্ঞানী।

আরএনএ ইন্টারফেয়ারেন্স আবিষ্কার করার কৃতিত্বের জন্যে ২০০৬ সালের শরীরতত্ব বা চিকিৎসাবিজ্ঞানে নোবেল পুরস্কার যৌথভাবে দেওয়া হয় ক্রেগ মেলো ও অ্যান্ড্রু ফায়ারকে।

জীবনী 
ফায়ার ইউনিভার্সিটি অব ক্যালিফোর্নিয়া, বার্কলে থেকে ১৯৭৮ সালে গণিতে বিএ ডিগ্রি অর্জন করেন। জীববিজ্ঞানে পিএইচডি করেন ম্যাসাচুসেট্‌স ইনস্টিটিউট অফ টেকনোলজি থেকে ১৯৮৩ সালে। ২০০৩ সালে স্ট্যানফোর্ড বিশ্ববিদ্যালয় এ শিক্ষক হিসেবে যোগদান করেন।

পুরস্কার ও সম্মাননা 
 নোবেল পুরস্কার, ২০০৬

তথ্যসূত্র 

১৯৫৯-এ জন্ম
মার্কিন নোবেল বিজয়ী
স্ট্যানফোর্ড বিশ্ববিদ্যালয়ের শিক্ষক
ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
জনস হপকিন্স বিশ্ববিদ্যালয়ের শিক্ষক
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
চিকিৎসাবিজ্ঞানে নোবেল পুরস্কার বিজয়ী
জীবিত ব্যক্তি
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মার্কিন বংশাণুবিদ
ইউরোপীয় আণবিক জীববিজ্ঞান সংস্থার সদস্য
ইহুদি মার্কিন বিজ্ঞানী
ক্রেগ মেলো

ক্রেগ ক্যামেরন মেলো (জন্ম: অক্টোবর ১৮, ১৯৬০) একজন মার্কিন জীববিজ্ঞানী। ২০০৬ সালে চিকিৎসাবিজ্ঞানে নোবেল পুরস্কার লাভ করেন। তিনি যুক্তরাজ্যের ম্যাসাচুসেস্ট মেডিকেল স্কুলে গবেষণারত আছেন।

জন্ম 
বিজ্ঞানী ক্রেগ মেলো ১৯৬০ সালে জন্ম গ্রহণ করেন।

শিক্ষাজীবন ও কর্মজীবন

আবিষ্কার

পুরস্কার ও সম্মাননা 
 নোবেল পুরস্কার, ২০০৬

তথ্যসূত্র

বহিঃসংযোগ 
 Nobel Prize information
 Nobel announcement from Stanford University
 Nobel announcement from the University of Massachusetts 
 US Patent 6506559 Genetic inhibition by double-stranded RNA (patent)
 Potent and specific genetic interference by double-stranded RNA in Caenorhabditis elegans, in Nature, via University of Massachusetts

মার্কিন নোবেল বিজয়ী
১৯৬০-এ জন্ম
ব্রাউন বিশ্ববিদ্যালয়ের প্রাক্তন শিক্ষার্থী
পর্তুগিজ বংশোদ্ভূত মার্কিন ব্যক্তি
ডিউক বিশ্ববিদ্যালয়ের শিক্ষক
হার্ভার্ড বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
চিকিৎসাবিজ্ঞানে নোবেল পুরস্কার বিজয়ী
আফতাব আহমাদ

অধ্যাপক ড. আফতাব আহমেদ (৩১ ডিসেম্বর ১৯৪৯ - ২৬ সেপ্টেম্বর ২০০৬) একজন বাংলাদেশী একাডেমিক ছিলেন। তিনি বাংলাদেশের জাতীয় বিশ্ববিদ্যালয়ের ৫ ম উপাচার্য হিসাবে দায়িত্ব পালন করেছেন।  ২০০৬ সালের ২৩ সেপ্টেম্বর আহমেদকে ঢাকার বাসায় হত্যা করা হয়েছিল।  বাংলাদেশ জাতীয়তাবাদী দলের প্রভাবশালী রাজনীতিবিদ মফিকুল হাসান তৃপ্তিকে আগস্ট ২০১৮ সালে এই অপরাধের জন্য গ্রেপ্তার করা হয়েছিল। 

আহমেদ নোয়াখালী জেলার বেগমগঞ্জ উপজেলার মির্জানগরে জন্মগ্রহণ করেন।  তিনি ১৯৬৬ সালে এসএসসি এবং ১৯৬৮ সালে এইচএসসি পরীক্ষায় উত্তীর্ণ হন। তিনি ১৯৭১ এবং ১৯৭২ সালে ঢাকা বিশ্ববিদ্যালয় থেকে যথাক্রমে বিএ (অনার্স) এবং রাষ্ট্রবিজ্ঞানে স্নাতকোত্তর ডিগ্রি অর্জন করেন। তিনি ১৯৮৩ সালে লন্ডন বিশ্ববিদ্যালয় থেকে পিএইচডি অর্জন করেন।

পেশা 
আহমেদ ১৯৭৭ সালে চট্টগ্রাম বিশ্ববিদ্যালয়ের রাষ্ট্রবিজ্ঞান বিভাগে প্রভাষক হিসাবে যোগদান করেন এবং ১৯৮১ সালে সহকারী অধ্যাপক এবং ১৯৮৪ সালে সহযোগী অধ্যাপক পদে পদোন্নতি লাভ করেন। তিনি ১৯৯৫ সালে ঢাকা বিশ্ববিদ্যালয়ে রাষ্ট্রবিজ্ঞান বিভাগের অধ্যাপক হিসাবে যোগদান করেন। তিনি ২০০৩ সালের জুলাই থেকে জুলাই ২০০৫ অবধি বাংলাদেশের জাতীয় বিশ্ববিদ্যালয়ের উপাচার্য হিসাবে দায়িত্ব পালন করেছেন।  পুরো ৪ বছরের মেয়াদ শেষ করার আগেই তিনি পদ থেকে মুক্তি পেয়েছিলেন।  এরপর তিনি রাষ্ট্রবিজ্ঞান বিভাগের একজন সিনিয়র অধ্যাপক হিসেবে দায়িত্ব পালন করেন ঢাকা বিশ্ববিদ্যালয়ের।

উল্লেখযোগ্য অবদান 
১৯৭১ সালের মুক্তিযুদ্ধে তিনি একজন সক্রিয় মুক্তিযোদ্ধা ছিলেন। বাংলাদেশের শ্রেষ্ঠ মুক্তিযোদ্ধাদের "বীরশ্রেষ্ঠ", "বীরউত্তম", "বীরবিক্রম", "বীরপ্রতীক" এই খেতাবগুলোর প্রস্তাব তিনিই প্রথম করেন[তথ্যসূত্র প্রয়োজন]।

মৃত্যু 
২৩ সেপ্টেম্বর ২০০৬ তিনজন বন্দুকধারী ঢাকা বিশ্ববিদ্যালয় ক্যাম্পাস এলাকায় আহমেদের বাসায় হামলা করে এবং তাকে গুলিবিদ্ধ করে।  তাকে শমরিতা হাসপাতালে এবং পরে সম্মিলিত সামরিক হাসপাতালে (সিএমএইচ) ভর্তি করা হয়েছিল। তিন দিন পরে, রক্ত জমাট বাঁধার ফলে কার্ডিয়াক অ্যারেস্টের পরে আহমেদ মারা যান।  ২০০৮ সালে খুনের মামলার চার সন্দেহভাজন আসামির মধ্যে একটি তার আদালতে স্বীকারোক্তিমূলক জবানবন্দি দেয় এবং হত্যার সাথে জড়িত থাকার প্রসঙ্গে বাংলাদেশ জাতীয়তাবাদী দলের সাবেক সংসদ সদস্য মফিকুল হাসান তৃপ্তির নাম প্রকাশ করে।  ঢাকার একটি আদালত তার জামিন নামঞ্জুর করে ফৌজদারি তদন্ত বিভাগের পরিদর্শকের জমা দেওয়া ১০ দিনের রিমান্ড প্রার্থনায় তাকে কারাগারে প্রেরণের নির্দেশ দেয়।

ব্যক্তিগত জীবন 
আফতাব আহমেদ নূরজাহান আফতাবকে বিয়ে করেছিলেন।

তথ্যসূত্র 

মিরপুর শহীদ বুদ্ধিজীবী কবরস্থানে সমাধিস্থ
বাংলাদেশী শিক্ষায়তনিক
ঢাকা বিশ্ববিদ্যালয়ের শিক্ষক
লন্ডন বিশ্ববিদ্যালয়ের প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
নোয়াখালী জেলার ব্যক্তি
২০০৬-এ মৃত্যু
১৯৪৯-এ জন্ম
জাতীয় বিশ্ববিদ্যালয়, বাংলাদেশের উপাচার্য
চট্টগ্রাম বিশ্ববিদ্যালয়ের শিক্ষক
কৃতি অভীক্ষা

কৃতি অভীক্ষা বা শিক্ষালব্ধ দক্ষতার অভীক্ষা হলো কোন বিশেষ প্রশিক্ষণ কর্মসূচী কিংবা পাঠ্যক্রম থেকে কোন ব্যক্তি কতখানি সাফল্য অর্জন করেছেন তারই পরিমাপের একটি বিশেষ পদ্ধতি। স্কুলে পরীক্ষায় প্রাপ্ত নম্বরসমূহ সাফল্য মানের পরিচিত উদাহরণ। এই অভীক্ষার অন্যতম মূল উদ্দেশ্য হলো একদল ছাত্রের অর্জিত সাফল্যের মাত্রা নির্ধারণ। তাছাড়া কোন ছাত্রের বিদ্যালয়ে অগ্রগতির ক্ষেত্রে কোন ত্রুটি বা দুর্বলতা থাকলে সেটা নির্দেশ করাও এর উদ্দেশ্য। বিদ্যালয়ের পাঠ্যক্রম সংস্কার বা পরিবর্তনের জন্য এই অভীক্ষার মাধ্যমে কর্তৃপক্ষ মূল্যবান নির্দেশনা পেতে পারেন।

শিক্ষা
অভীক্ষা
শিক্ষাবিষয়ক মনোবিজ্ঞান
ক্রীড়া বিজ্ঞান
বিদ্যালয় পরীক্ষা
শিক্ষাগত মূল্যায়ন
পরীক্ষা (শিক্ষা মূল্যায়ন)
জারির ইবনে আতিয়াহ আল খাতফি

জারির (জারির ইব্‌ন আতিয়াহ্‌ আল খাত্‌ফি) (মৃত্যু ৭২৮) এক জন আরব কবি ও ব্যঙ্গরচনা লেখক। তার জন্ম খলিফা ওসমান এর সময়ে। তিনি বানু তামিম এর অংশ কুলাইব গোত্রের সদস্য ছিলেন, এবং নেজ্‌দ অঞ্চলে বাস করতেন।

তার প্রাথমিক জীবন সম্পর্কে খুব অল্পই জানা গেছে। তবে তিনি ইরাকের গভর্নর আল হাজ্জ্বাজ বিন ইউসুফ এর সুনজরে আসেন। কাব্যপ্রতিভার জন্য তার খ্যাতি ছড়িয়ে পড়ে, কিন্তু তিনি আরো বেশি খ্যাতি লাভ করেন প্রতিদ্বন্দ্বি কবি ফারাজদাক ও আল-আখতাল এর সাথে প্রতিযোগিতার জন্য। পরে তিনি দামেষ্কে যান, এবং খলিফা আব্‌দ আল মালিক ও তার উত্তরসূরী ১ম আল ওয়ালিদ এর দরবারে উপস্থিত ছিলেন। এঁদের কারো কাছ থেকেই তিনি বেশি সমাদর পান নাই। তবে ২য় উমর এর কাছে তিনি সমাদৃত হন, এবং এই ধার্মিক খলিফার দরবারের একমাত্র কবি হিসাবে স্থান করে নেন।

সমসাময়িক অন্যান্য কবিদের মতো জারিরের কবিতাও ব্যঙ্গাত্মক, এবং প্রশংসামুখর।

আরব কবি
তাবেয়ী
৭ম শতাব্দীর আরব কবি
৬৫০-এ জন্ম
৭২৮-এ মৃত্যু
স্কিম (প্রোগ্রামিং ভাষা)

স্কিম একটি বহু-প্যারাডাইম প্রোগ্রামিং ভাষা ও লিস্প-এর একটি উপভাষা। এটি ফাংশনভিত্তিক ও পদ্ধতিমূলক প্রোগ্রামিং সমর্থন করে। ১৯৭০-এর দশকে গাই স্টিল ও জেরাল্ড সাস্‌ম্যান এটি তৈরি করেন। তাদের লেখা কিছু ধারাবাহিক গবেষণাপত্রের মাধ্যমে (যেগুলো এখন ল্যাম্বডা পেপার্স নামে বিখ্যাত) স্কিম ভাষাটি অ্যাকাডেমিক মহলে পরিচিতি পায়। স্কিম-এর দুটি মান (Standard) রূপ রয়েছে। একটি হল আই.ই.ই.ই. (IEEE) নির্ধারিত মানরূপ, অপরটি Revisedn Report on the Algorithmic Language Scheme, বা সংক্ষেপে RnRS, যেখানে n হল সংশোধনের সংখ্যা।

স্কিম প্রোগ্রামিং ভাষাটি ন্যূনতমবাদী দর্শন (minimalism) অনুসরণ করেছে। লিস্পের অন্যান্য উপভাষার মত স্কিমেও সিন্‌ট্যাক্স (Syntax) বা বাক্যতাত্ত্বিক নিয়ম সংখ্যায় অল্প। এতে কোন অপারেটর অগ্রাধিকার নিয়ম (operator precedence rule) নেই। সবকিছু নেস্টেড ব্র‌্যাকেটের ভেতর থাকে বলে দ্ব্যর্থতার অবকাশ নেই।

ফাংশনভিত্তিক প্রোগ্রামিং ভাষা
চলমান-টাইপকৃত প্রোগ্রামিং ভাষা
আকবর উদ্দীন

আকবর উদ্দীন (১৮৯৫-৭ই অক্টোবর, ১৯৭৮) বাঙালি নাট্যকার, ঔপন্যাসিক, অনুবাদক এবং জীবনীকার।

জন্ম ও পরিবার 
নদীয়া জেলার কৃষ্ণনগরের চাঁদসড়কে ১৮৯৫ সালে আকবরউদ্দীন জন্মগ্রহণ করেন। পিতার নাম জয়নাল আবেদীন। তিনি সিলেটে ঠিকাদারির কাজ করতেন।

শিক্ষাজীবন 
তিনি ১৯১১ সালে সিলেট সরকারী বিদ্যালয় থেকে ম্যাট্রিক পাশ করেন। ১৯১৩ সালে সিলেট মুরারিচাঁদ কলেজ থেকে আই.এ. সম্পন্ন করেন। ১৯১৬ সালে কলকাতা বঙ্গবাসী কলেজ থেকে বি.এ. পাশ করেন। কলকাতা বিশ্ববিদ্যালয় থেকে বি.এ. ও আইনের ক্লাসে কিছুকাল অধ্যয়ন করেন।

কর্মজীবন 
১৯১৭ সালে কৃষ্ণনগর সরকারি উচ্চ বিদ্যালয়ে শিক্ষক হিসাবে কর্মজীবনের শুরু। ১৯৪৪ থেকে ১৯৪৭ পর্যন্ত দৈনিক আজাদ পত্রিকার সহকারী সম্পাদক ছিলেন।

উল্লেখযোগ্য সাহিত্যকর্ম

নাটক 
 সিন্ধু বিজয় (১৯৩০)
 নাদির শাহ (১৯৩২)
 আজান (১৯৪৩)
 সুলতান মাহমুদ (১৯৫৪)
 মুজাহিদ

উপন্যাস 
 মাটির মানুষ
 বেড়াজাল
 অভিনেতা

ছোটগল্প 
 অসমাপ্ত কাহিনী ও অন্যান্য গল্প

জীবনী 
 পথের দিশারী
 শহীদ লিয়াকত (১৯৬৪)
 কায়েদে আজম (১৯৬৯)

অনুবাদ 
 অপরাধ ও শাস্তি (দস্তয়েভস্কির Crime and Punishment)
 হাজী মুরাদ (লিও টলস্টয়)
 ফেডারিলিস্ট (অ্যালেকজান্ডার হ্যামিল্টন ও জেমস মেডিসন)
 হেনরি এডামসের আত্মজীবনী
 জন মার্শাল
 প্রকৃতি ও মানুষ (ইমারসন)
 হেনরি জেমস এডামসের শিক্ষাবিষয়ক আত্মচরিত (১ম ও ২য় খন্ড)

সম্মাননা 
 ১৯৬৪ সালে বাংলা একাডেমি পুরস্কার লাভ (নাটক) করেন।
 ১৯৬৪ সালে 'দাউদ পুরস্কার' লাভ করেন।
 ১৯৬৩ সালে পাকিস্তান সরকারের কাছ থেকে 'তমঘা-ই-ইমতিয়াজ' খেতাব লাভ করেন।

মৃত্যু 
আকবর উদ্দীন ৭ই অক্টোবর, ১৯৭৮ সালে মারা যান।

তথ্যসূত্র 

বাঙালি ঔপন্যাসিক
বাঙালি নাট্যকার
বাঙালি জীবনীকার
১৮৯৫-এ জন্ম
১৯৭৮-এ মৃত্যু
নাটকে বাংলা একাডেমি সাহিত্য পুরস্কার বিজয়ী
বাঙালি লেখক
আকবর হোসেন (সাহিত্যিক)

আকবর হোসেন (১ অক্টোবর ১৯১৭- ২ জুন ১৯৮১) ছিলেন জনপ্রিয় বাঙালি কথাশিল্পী, ঔপন্যাসিক। তিনি ছিলেন একাধারে একজন কবি, ঔপন্যাসিক ও গল্পকার।

প্রারম্ভিক জীবন 
আকবর হোসেনের জন্ম কুষ্টিয়া জেলার কুমারখালী উপজেলায় গড়াই তীরবর্তী কয়া গ্রামে। নদীর সৌন্দর্য, খোলামেলা প্রাকৃতিক পরিবেশ, গ্রামীণ জীবনযাপন তার বালক-মনে দারুণভাবে প্রভাব ফেলেছিল, যা তার লেখক সত্তার উন্মেষে সাহায্য করে। তিনি সাহিত্য জীবনে কবিগুরু রবীন্দ্রনাথ ঠাকুরের সঙ্গে সাক্ষাৎ করেন। ছাত্রাবস্থায়ই আকবর হোসেন লেখালেখি শুরু করেন। তার সাহিত্যচর্চা শুরু হয়েছিল কবিতার মাধ্যমে। কিন্তু পরবর্তী সময়ে কথাশিল্পী হিসেবেই তিনি পরিচিত হন। সন্ধানী, শিক্ষা, দৈনিক আজাদ ও নবযুগসহ বিভিন্ন পত্র- পত্রিকায় লেখা প্রকাশের ভেতর দিয়ে তার সাহিত্য প্রতিভার উন্মেষ ঘটে। তার প্রথম উপন্যাস 'অবাঞ্ছিত' প্রকাশ হয় ১৯৫০ সালে, যা অল্প সময়ে পাঠকপ্রিয়তা লাভ করে।

শিক্ষা ও কর্মজীবন 
আকবর হোসেন কুমিল্লা হাইস্কুল থেকে ম্যাট্রিক পাস করেন। পরবর্তীতে কলকাতা রিপন কলেজ থেকে বি.এ. ডিগ্রি নিয়ে চাকরি জীবনের সূচনা করেন। দীর্ঘদিন তিনি সরকারি চাকুরিতে কর্মরত ছিলেন। ছাত্রাবস্থায়ই তার লেখালেখির শুরু। "সন্ধানী" "শিক্ষা" "দৈনিক আজাদ" ও "নবযুগ" ইত্যাদি পত্র-পত্রিকায় লেখা প্রকাশের ভেতর দিয়ে তার সাহিত্য প্রতিভার উন্মেষ ঘটে। আকবর হোসেন-এর প্রথম উপন্যাস অবাঞ্চিত বিপুল পাঠকপ্রিয়তা লাভ করে। তার বহুল জনপ্রিয় আরও কয়েকটি গ্রন্থ হলোঃ কী পাইনি, ঢেউ জাগে, দু'দিনের খেলাঘরে, মোহমুক্তি ইত্যাদি।

প্রকাশিত গ্রন্থ

উপন্যাস 

 অবাঞ্ছিত (১৯৫০)
 কি পাইনি (১৯৫২)
 নীলাঞ্জনা
 প্রাণবসন্ত
 উপল উপকূলে
 হৃদয় উপবনে
 মোহমুক্তি (১৯৫৩)
 ঢেউ জাগে (১৯৬১)
 আলোছায়া (১৯৬৪)
 দু'দিনের খেলাঘরে (১৯৬৫)
 মেঘ বিজলী বাদল (১৯৬৮)
 নতুন পৃথিবী (১৯৭৪)
 দুষ্টক্ষত
 আভা ও তার প্রথম পুরুষ

মৃত্যু 
আকবর হোসেন তার সমসাময়িক জনপ্রিয় কথাসাহিত্যিক ছিলেন। তিনি ২রা জুন, ১৯৮১ সালে মারা যান।

তথ্যসূত্র 

বাঙালি কথাশিল্পী
বাংলাদেশী সাহিত্যিক
বাঙালি ঔপন্যাসিক
বাংলাদেশী পুরুষ ঔপন্যাসিক
১৯১৫-এ জন্ম
১৯৮১-এ মৃত্যু
বাংলাদেশী পুরুষ লেখক
কুষ্টিয়া জেলার ব্যক্তি
১৯১৭-এ জন্ম
আকরামুজ্জামান খান

আকরামুজ্জামান খান (১৮৮৫-১৯৩৩) ছিলেন সমাজসেবী।  তার জন্ম বিহারের সাসারাম মহকুমায় হলেও পৈতৃক নিবাস ছিল মানিকগঞ্জের দাদারোখীতে। মুসলমান সমাজে শিক্ষা বিস্তারে তার ভূমিকার জন্য সরকার কর্তৃক খান বাহাদুর উপাধি লাভ করেন।

আকরামুজ্জামান খান প্রশাসনের উচ্চ পদস্থ কর্মকর্তা হিসেবে বিভিন্ন অঞ্চলে শিক্ষা ও সমাজ-সেবামূলক প্রতিষ্ঠান স্থাপন করেন। ১৯১৭ সালে বৃহত্তর বরিশালের ভোলায় হাইস্কুল স্থাপন করেন এবং ১৯২২ সালে ফেনীতে (বর্তমানে জেলা) নোয়াখালী জেলার প্রথম কলেজ প্রতিষ্ঠা করেন।

তথ্যসূত্র 

বাঙালি সমাজসেবক
১৮৮৫-এ জন্ম
১৯৩৩-এ মৃত্যু
আ. ক. ম. মুজতবা

আ. ক. ম. মুজতবা (১৯২৭-১০ই নভেম্বর, ১৯৮৩) ছিলেন বাংলাদেশী সঙ্গীতশিল্পী, বেহালা ও বংশীবাদক।

জন্ম ও শিক্ষাজীবন 
তার জন্ম হয়েছিল কলকাতায়। সংস্কৃতি অঙ্গনে ময়না ভাই নামে পরিচিত ছিলেন। তিনি আলীগড় বিশ্ববিদ্যালয় থেকে আই. এ. এবং ঢাকা বিশ্ববিদ্যালয় থেকে এম.এ পাশ করেন। বংশীবাদনে তার শিক্ষক ছিলেন মনোরঞ্জন বিশ্বাস।

কর্মজীবন 
আ. ক. ম. মুজতবা ঢাকা বেতারের নিয়মিত শিল্পী ছিলেন। তিনি বুলবুল ললিতকলা একাডেমীতে প্রথমে বাঁশির শিক্ষক হিসেবে যোগ দিলেও পরবর্তীকালে বেহালা বিভাগে শিক্ষকতার দায়িত্ব পালন করেন।তিনি ১৯৬৩ সালে মিউজিক কলেজ উপাধ্যক্ষ এবং বাংলাদেশ শিল্পকলা একাডেমীর গুরুত্বপূর্ণ পদে দায়িত্ব পালন করেন।

নৃত্যনাট্য 
তার রচিত নৃত্যনাট্যের মধ্যে শতাব্দীর স্বপ্ন, ঝঞ্ঝা, সুর পেলো সুরভী প্রভৃতি উল্লেখযোগ্য।

মৃত্যু 
তিনি ১০ই নভেম্বর, ১৯৮৩ মারা যান।

তথ্যসূত্র 

বাঙালি যন্ত্রশিল্পী
বাংলাদেশী যন্ত্রশিল্পী
বাঙালি সঙ্গীতশিল্পী
বাংলাদেশী গায়ক
বাংলা ভাষার সঙ্গীতশিল্পী
১৯২৭-এ জন্ম
১৯৮৩-এ মৃত্যু
কলকাতার ব্যক্তি
আঙুর বালা (অভিনেত্রী)

আঙুরবালা (২৩ জুলাই, ১৯০৬ - ৬ জানুয়ারি, ১৯৮৪) ছিলেন একজন বিশিষ্ট ভারতীয় বাঙালি কণ্ঠশিল্পী ও মঞ্চাভিনেত্রী। নজরুলগীতিতেও তার সমধিক প্রসিদ্ধি ছিল।

জন্ম ও পরিবার 
তার পিতৃদত্ত নাম ছিল প্রভাবতী দেবী। তার জন্ম কলকাতার কাশিপুরে। পিতার নাম বিভূতিভূষণ বন্দ্যোপাধ্যায়। তাঁদের নিবাস ছিল বর্ধমানের ইন্দাসে।

শিক্ষাজীবন 
মেধাবী ছাত্রী হিসেবে স্কুলে ছাত্রিবৃত্তি পরীক্ষায় জলপানি লাভ। সঙ্গীত প্রতিভা তার সহজাত। সুকণ্ঠের অধিকারী হওয়ায় শৈশবেই সঙ্গীত সাধনায় আত্মনিয়োগ করেন। সাত বৎসর বয়সে পিতৃবন্ধু অমূল্য মজুমদারের কাছে গানে দীক্ষা। খেয়াল, ঠুংরি, দাদরা ও গজলে একাধিক গুণী ওস্তাদের কাছে তামিল গ্রহণ। কিশোরী বয়সেই গ্রামোফোন কোম্পানি থেকে গানের রেকর্ড প্রকাশ। তার প্রথম গানের রেকর্ড- ' বাঁধ না তরীখানি আমার এ নদীকূলে'। তার সঙ্গীত জীবনের উপর উল্লেখযোগ্য অবদান রাখেন জিৎপ্রসাদ, রামপ্রসাদ মিত্র, ঈষাণ ঠাকুর, জমীরুদ্দিন খাঁ এবং কাজী নজরুল ইসলাম। ঈষাণ ঠাকুরের কাছে কীর্তন, জমীরুদ্দিন খাঁর কাছে গজল ও দাদরা এবং কাজী নজরুল ইসলামের কাছে নজরুল গীতি শিখেন। অজস্র বাংলা, হিন্দি ও উর্দু গানে কণ্ঠদান করেন। তার গাওয়া রেকর্ডের সংখ্যা আনুমানিক পাঁচশত। তার রবীন্দ্র সংগীতের রেকর্ডও আছে। অভিনেত্রী হিসেবেও খ্যাতি অর্জন করেন। মিনার্ভা থিয়েটারের সংগে জড়িত থেকে অসংখ্য নাটকে অভিনয় করেন।  তার অভিনীত একটি ছবির পরিচালক ছিলেন কাজী নজরুল ইসলাম। সংগীত শিল্পী হিসাবে বহু রাজা-মহারাজার দ্বারা আমন্ত্রিত হয়েছেন।

সম্মাননা 

১৯৬৩ খ্রিস্টাব্দে তিনি কল্যাণী বিশ্ববিদ্যালয়ের ডিলিট এবং ভারত সরকারের সঙ্গীত নাটক অকাদেমি পুরস্কার লাভ করেছিলেন।

মৃত্যু 
তিনি ৬ জানুয়ারি ১৯৮৪ সালে মারা যান।

তথ্যসূত্র 

বাঙালি সঙ্গীতশিল্পী
১৯০৬-এ জন্ম
১৯৮৪-এ মৃত্যু
বাঙালি মঞ্চ অভিনেত্রী
বাঙালি অভিনেত্রী
আজিজুর রহমান (গীতিকার)

আজিজুর রহমান (১৮ জানুয়ারি ১৯১৭ - ১২ সেপ্টেম্বর ১৯৭৮) ছিলেন একজন বাংলাদেশী কবি এবং গীতিকার। তিনি ১৯৭৯ সালে একুশে পদক লাভ করেন।

প্রারম্ভিক জীবন 
আজিজুর রহমান ১৯১৭ সালের ১৮ অক্টোবর তৎকালীন পূর্ববঙ্গের (বর্তমান বাংলাদেশ) কুষ্টিয়া সদর উপজেলার হাটশ হরিপুর গ্রামে জমিদার পরিবারে জন্মগ্রহণ করেন। তার পিতার নাম বশির উদ্দিন প্রামানিক ও মাতার নাম সবুরুন নেছা। শিশুবয়সে তার পিতা মৃত্যুবরণ করার পর তার শিক্ষাজীবনের ইতি ঘটে। এ সময় তিনি স্থানীয় যাত্রা ও নাটকের দলে যোগদান করেন।

কর্মজীবন 
১৯৩৮ সাল থেকে আজিজুর রহমান তৎকালীন বিভিন্ন পত্রিকাতে তার লেখা কবিতা ও গান পাঠানো শুরু করেন। এসময় সওগাত, মোহাম্মদী, আজাদ, নবশক্তি, আনন্দবাজার, ভারতবর্ষ, বুলবুল, শনিবারের চিঠি পত্রিকাসমূহে নিয়মিতভাবে তার সাহিত্য বিষয়ক লেখা প্রকাশিত হত। কুষ্টিয়াতে তিনি একটি নাট্যদল গঠন করেন এবং এতে অভিনয়ও করেন। দলটি শিলাইদহের ঠাকুর বাড়িতে নাটক মঞ্চস্থ করত।

১৯৫৪ সালে আজিজুর রহমান ঢাকা বেতারে (বর্তমান বাংলাদেশ বেতার) নিজস্ব শিল্পী হিসেবে যোগদান করেন। ১৯৬০ সালে আলাপনী শীর্ষক একটি কিশোর মাসিক পত্রিকার সম্পাদক হিসেবে কাজ করেন। ১৯৬৪ সাল থেকে ১৯৭০ সাল পর্যন্ত তিনি দৈনিক পয়গামের সাহিত্য বিভাগের সম্পাদক ছিলেন।

উল্লেখযোগ্য কর্ম

গান 
আজিজুর রহমান দুই হাজারের অধিক গান রচনা করেছেন। তার জনপ্রিয় গানগুলোর মধ্যে উল্লেখযোগ্য-
 ভবের নাট্যশালায় মানুষ চেনা দায় রে,
 কারো মনে তুমি দিও না আঘাত, সে আঘাত লাগে কাবার ঘরে ,
 আকাশের ঐ মিটি মিটি তারার সাথে কইবো কথা, নাই বা তুমি এলে,
 পৃথিবীর এই পান্থশালায়, হায় পথ ভোলা কবি,
 আমি রূপনগরের রাজকন্যা রূপের জাদু এনেছি,
 বুঝি না মন যে দোলে বাঁশিরও সুরে,
 দেখ ভেবে তুই মন, আপন চেয়ে পর ভালো,
 পলাশ ঢাকা কোকিল ডাকা আমারই দেশ ভাই রে প্রভৃতি।

গ্রন্থ 
 ডাইনোসরের রাজ্যে (১৯৬২)
 জীবজন্তুর কথা (১৯৬২)
 ছুটির দিনে (১৯৬৩)
 এই দেশ এই মাটি (১৯৭০)
 উপলক্ষের গান (১৯৭০)

কবিতাসমুহ 
তিনি প্রায় ৩০০-এর উপরে কবিতা রচনা করেছেন। তার মধ্যে নৈশনগরী, মহানগরী, সান্ধ্যশহর, ফেরিওয়ালা, ফুটপাত, তেরশপঞ্চাশ, সোয়ারীঘাটের সন্ধ্যা, বুড়িগঙ্গার তীরে, পহেলা আষাঢ়, ঢাকাই রজনী, মোয়াজ্জিন, পরানপিয়া, উল্লেখযোগ্য।

ব্যক্তিগত জীবন 
আজিজুর রহমান ১৯৩১ সালে ঝিনাইদহ জেলার শৈলকুপা উপজেলার ফুলহরি গ্রামের ফজিলাতুন নেছার সাথে বিবাহ বন্ধনে আবদ্ধ হন। এই দম্পতির ৩ ছেলে ৪ মেয়ে রয়েছে। ১৯৭৮ সালের ৯ সেপ্টেম্বর আজিজুর রহমান মৃত্যুবরণ করেন।

তথ্যসূত্র 

বাংলাদেশী কবি
বাংলাদেশী গীতিকার
১৯১৭-এ জন্ম
১৯৭৮-এ মৃত্যু
ভাষা ও সাহিত্যে একুশে পদক বিজয়ী
বাংলাদেশী পুরুষ লেখক
২০শ শতাব্দীর পুরুষ লেখক
কুষ্টিয়া জেলার ব্যক্তি
বাঙালি লেখক
বাংলা ভাষার লেখক
একুশে পদক বিজয়ী
আজিজুল হাকিম (কবি)

আজিজুল হাকিম (১৯০৮-১৯৬২) ছিলেন বাঙালি কবি এবং প্রাবন্ধিক। তিনি ঢাকার হাসনাবাদে জন্ম নেন। কর্মজীবনে তিনি কিছুসময় পাক্ষিক নওরোজ পত্রিকা এবং মাসিক সবুজ বাঙলা পত্রিকার সম্পাদনা কাজে নিযুক্ত ছিলেন।

নজরুলের চিঠি 
আজিজুল হাকিমের স্ত্রী নার্গিস আসার খানম কাজী নজরুল ইসলামের প্রথম স্ত্রী ছিলেন। ১৯২১ সালে নজরুলকে লেখা তার বন্ধুদের অনেক চিঠি আজিজুল হাকিমের কাছ থেকে পাওয়া যায়। সেই চিঠিগুলো নার্গিসের সাথে নজরুলের প্রণয়ের গুরুত্বপূর্ণ দলিল।

গ্রন্থতালিকা

কাব্যগ্রন্থ 
 ভোরের সানাই
 মরুসেনা
 ঘরহারা
 পথহারা
 বিদগ্ধ দিনের প্রান্তর
 আজাজিলনামা (ব্যঙ্গ কবিতা সঙ্কলন)

অনুবাদ 
 রুবাইয়াৎ-ই-হাফিজ
 রুবাইয়াৎ-ই-ওমর খৈয়াম

গল্পগ্রন্থ 
 ঝড়ের রাতের যাত্রী

তথ্যসূত্র 

বাঙালি কবি
১৯০৮-এ জন্ম
১৯৬২-এ মৃত্যু
ঢাকার ব্যক্তি
বাঙালি লেখক
আলেক্সেই‌ নিকলাইয়েভিচ তল্‌স্তোয়

আলেক্সেই‌ নিকলাইয়েভিচ তল্‌স্তোয় (১০ই জানুয়ারি, ১৮৮৩-২৩শে ফেব্রুয়ারি, ১৯৪৫) ছিলেন সোভিয়েত রুশ লেখক।

তথ্যসূত্র 

১৮৮৩-এ জন্ম
১৯৪৫-এ মৃত্যু
রুশ সাহিত্যিক
রুশ পুরুষ ঔপন্যাসিক
সোভিয়েত পুরুষ লেখক
স্তালিন পুরস্কার বিজয়ী
পিতল

পিতল এক প্রকারের সংকর ধাতু যা দস্তা ও তামার সংমিশ্রণে তৈরি করা হয়। পিতলে তামা ও দস্তার পরিমাণে তারতম্য ঘটতে পারে এবং এর ফলে বিভিন্ন বৈশিষ্ট্যের বিভিন্ন ধরনের পিতল তৈরি সম্ভব। চীনে খ্রিষ্টপূর্ব ৫০০ অব্দ পূর্বেও পিতলের ব্যবহার দেখা যায়।  পিতলের রাসায়নিক সংকেত Cu3Zn2

উৎপাদন 
তামার গলনাংক ১০৮৩ ডিগ্রী সেলসিয়াস, অন্যদিকে দস্তার স্ফুটনাঙ্ক ৯০৭ ডিগ্রী সেলসিয়াস, তাই প্রথমে ক্রুসবলে উচ্চ তাপ প্রয়োগে তামা গলানো হয়। অতঃপর তরল তামায় যথাযথ অনুপাতে দস্তা যোগ করা হয়।  এ পর্যায়ে কিছু দস্তা বাষ্পাকারে নষ্ট হতে পারে। দস্তা মেশানোর পর প্রয়োজন হলে অন্য কোন ধাতু মেশানো যেতে পারে, যেমন সীসা বা অ্যালুমিনিয়াম। অতঃপর তরল মিশ্রণকে যথাযথ আকৃতির ছাঁচে ঢেলে পিতলের বিলেট বা স্ল্যাব তৈরী করা হয়। কোল্ড-রোলিং পদ্ধতিতে পিতলের পাত তৈরী করা হয়।

গঠন 
পিতল এবং ব্রোঞ্জ একই পদার্থ নয়। পিতল হল তামা ও দস্তার সংকর। সাধারণত পিতলে ৬৭ শতাংশ তামা এবং ৩৩ শতাংশ দস্তা থাকে। তবে এতে  ৫৫ থেকে ৯৫ শতাংশ পর্যন্ত তামা থাকতে পারে। অন্যদিকে দস্তার পরিমাণ ৫ থেকে ৪০ শতাংশ পর্যন্ত হতে পারে। তামার পরিমাণ বেশি হলে স্বর্ণালী পিতলে গোলাপী আভা দেখা দেয়। অন্যদিকে দস্তার অনুপাত বাড়ানো হলে রূপালী আভা দেখা দেয়। পিতলের সংকরায়নে সাধারণত কিছু সীসা যুক্ত করা যেতে পারে। পিতলে প্রায় ২ শতাংশ সীসা যুক্ত হতে পারে। সীসা যুক্ত করা হলে পিতলের যান্ত্রিক উপযোগিতা বৃদ্ধি পায়।  সীসা ছাড়াও পিতলে অন্য ধাতু বা মৌল হিসেবে সামান্য সিলিকন, ম্যাঙ্গানিজ, আর্সেনিক, ফসফরাস ও অ্যালুমিনিয়াম থাকতে পারে।

ধর্ম
পিতল একটি ধাতব পদার্থ। এর ঘনত্ব কমবেশি ৮.৫ গ্রাম/কিউবিক সেন্টিমিটার। পিতলে সহজে অক্সিডেশন হয় না ও ক্ষয় প্রাপ্ত হয় না। এটি ব্যাক্টেরিয়া প্রতিরোধকও বটে। তাই থালা-বাসন তৈরীতে এটির ব্যবহার সুপ্রচুর। ব্রোঞ্জ বা দস্তার চেয়ে এর গলনাংক উচ্চতর। পিতলের গলনাংক  ৯০০ থেকে ৯৪০ ডিগ্রী সেলসিয়াস। চুম্বক দ্বারা পিতল আকৃষ্ট হয় না। ঘর্ষণে সহজে বিদ্দুচ্চমক সৃষ্টি হয় না। এটি তাপ সুপরিবাহী।

ব্যবহার
ধারণা করা হয় পিতল প্রাগৈতিহাসিক যুগ থেকে ব্যবহৃত হয়ে আসছে। মূর্তিপূজকরা পিতলের মূর্তি তৈরী করে মন্দিরে এবং ঘরে রাখে। বুদ্ধের অনেক মূর্তি পিতল দিয়ে তৈরী। সোনার মত উজ্জ্বল দেখতে বলে পিতলকে অলঙ্করণে ব্যবহার করা হয়। এছাড়া স্বল্প ঘর্ষণের বস্তু যেমন তালা, গিয়ার, বেয়ারিং, দরজার হাতল, গুলির খোসা ও ভাল্বে, পিতল দিয়ে বারা তৈরী করা হয়। বাদ্যযন্ত্রে এবং বিদ্যুতের ও পানির লাইনের কাজে এটিকে ব্যবহার করা হয়।

তথ্যসূত্র 

তামার সংকর ধাতু
দস্তার সংকর ধাতু
ধাতুবিদ্যার ইতিহাস
আরকোলা, ইলিনয়

আরকোলা মার্কিন যুক্তরাষ্ট্রের ইলিনয় অঙ্গরাজ্যের একটি শহর। এটি ডগলাস কাউন্টিতে অবস্থিত।

অবস্থান 
আরকোলার অবস্থান স্থানাঙ্ক হলো (৩৯.৬৮৩৫৪৫, -৮৮.৩০৫৮৪৪)। শহরের মধ্য দিয়ে ইন্টারস্টেট ৫৭ মহাসড়কটি অতিক্রম করেছে।

মার্কিন আদমশুমারি দপ্তর অনুসারে শহরটির এলাকা ৩.৬ বর্গকিলোমিটার] (১.৪ বর্গ মাইল)। এর ৩.৫ বর্গকিলোমিটার (১.৪ বর্গমাইল) স্থলভাগ, এবং ০.১ বর্গকিলোমিটার (০.০৪ বর্গমাইল) (১.৪৪%) হলো জলভাগ।.

তথ্যসূত্র 

ইলিনয়ের শহর
আলদোনা

আলদোনা () ভারতের গোয়া রাজ্যের উত্তর গোয়া জেলার একটি শহর।

জনসংখ্যার উপাত্ত 
ভারতের ২০০১ সালের আদম শুমারি অনুসারে আলদোনা শহরের জনসংখ্যা হল ৬,৩২০ জন; এর মধ্যে পুরুষ ৪৬% এবং নারী ৫৪%।

এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%; তার চাইতে আলদোনা এর সাক্ষরতার হার বেশি।

এই শহরের জনসংখ্যার ৯% হল ৬ বছর বা তার কম বয়সী।

তথ্যসূত্র 

গোয়ার শহর ও নগর
অক্কেম

অক্কেম () ভারতের গোয়া রাজ্যের দক্ষিণ গোয়া জেলার একটি শহর।

জনসংখ্যার উপাত্ত 
ভারতের ২০০১ সালের আদমশুমারি অনুসারে অক্কেমশহরের জনসংখ্যা হল ৪৯৮৫ জন। এর মধ্যে পুরুষ ৫১% এবং নারী ৪৯%।

এখানে সাক্ষরতার হার ৭০%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে অক্কেম এর সাক্ষরতার হার বেশি।

এই শহরের জনসংখ্যার ১৩% হল ৬ বছর বা তার কম বয়সী।

তথ্যসূত্র 

গোয়ার শহর ও নগর